**JAVNI RAZPIS ZA** **FINANCIRANJE** **AKTIVNOSTI KVALITETNEGA** **PREŽIVLJANJA PROSTEGA ČASA OTROK Z NAMENOM LAŽJEGA USKLAJEVANJA POKLICNEGA IN DRUŽINSKEGA ŽIVLJENJA**

**(v nadaljevanju: Javni razpis)**

**VPRAŠANJA IN ODGOVORI**

|  |  |  |  |  |
| --- | --- | --- | --- | --- |
| Zap. št. | Datum prejetja vprašanja | Organizacija/oseba, ki je vprašanje postavila  | Vprašanje | Odgovor |
| 1 | 17. 3. 2025 | Počitniško varstvo Logatec | V lanskem letu smo prvič izvedli 9-tedensko počitniško varstvo, glede na pogoj v posebnem delu, ki zahteva 5. letne izkušnje ne izpolnjujemo pogojev za prijavo. Ali v tem primeru prejmemo ustrezno nižje število točk ali avtomatsko ne izpolnjujemo pogojev razpisne dokumentacije?Naš 9-tedenski počitniški program je sofinanciran tudi s strani Občine, ali v tem primeru ne izpolnjujemo razpisnim pogojem? Zaradi bogatega programa in kvalitetne hrane je naš program plačljiv, sicer ne po profitni ceni vendar ni povsem brezplačen. Ali s tem ne izpolnjujemo pogojev za kandidaturo na razpisu? Ali je obvezno v program vključiti otroke I. in II. triade?  | Posebni pogoj v točki 6/B\_ »Ima v zadnjih petih letih izkušnje z izvajanjem aktivnosti z namenom aktivnega preživljanja prostega časa za otroke« je vezan na reference prijavitelja, da je v obdobju zadnjih petih let že izvedel aktivnosti počitniškega varstva. Skladno z zapisanim izpolnjujete navedeni posebni pogoj. Priložiti morate dokazila o dejanski izvedbi aktivnosti.Javni razpis v četrti alineji točke 6/A navaja, da za prijavljen program iz tega javnega razpisa ne smete prejeti sredstev iz drugih virov oziroma da za isti program niste financirani iz dveh ali več različnih virov. Slednje se dokazuje z vodenjem ločenih računovodskih evidenc za prihodke in odhodke, na stroškovnem mestu programa, ločenimi evidencami različnih uporabnikov ipd. Skupine se ne smejo združevati, izvajalci programa lahko izvajajo aktivnosti izključno za prijavljene uporabnike posameznih sklopov programa, zagotovljen mora biti poseben, ločen prostor, ki je skladen s pogojem 6/B javnega razpisa.Javni razpis v četrtem odstavku točke 4 navaja, da je program aktivnega preživljanja prostega časa za otroke, financiran s strani MDDSZ za udeležence brezplačen, dnevno morata biti zagotovljena malica in topel obrok.Javni razpis v prvem odstavku točke 4 jasno navaja, da mora izvajalec v navedenem obdobju izvajati aktivnosti preživljanja prostega časa za otroke I. in II. triade osnovne. |
| 2 | 17. 3. 2025 | Društvo Eksena | Merilo pod točko 2: Število lokacij, kjer se bodo izvajali sklopi programa; Točke; 3 lokacije in več 5;2 lokaciji 3. Kaj pomeni izraz 3 lokacije? Ali je to, da lahko izvedemo projekt v enem kraju, npr. Maribor, nato pa izvedemo različne sklope na različnih lokacijah znotraj Maribora (lok. 1, lok. 2 in lok. 3) ali v različnih krajih, npr. Maribor, Ptuj, Murska Sobota?Ali je možno, da od prijavljenih 4 sklopov izvedemo 2 sklopa v kraju x in druga dva sklopa v kraju y in izpolnimo kriterij pri merilu št.2?Smo izvajalci socialnovarstvenega programa Dnevni center za otroke in mladostnike in imamo čez poletje povečano kapaciteto povpraševanja staršev po varstvu otrok. Na žalost ne moremo sprejeti vseh otrok in bi se želeli prijaviti na ta razpis. Zanima nas, ali je to možno oz. ali je v nasprotju z obema razpisom? Namreč oba programa bi izvajali na eni lokaciji (2 različni prostori), s tem da bi bila drugačna in tudi uporabniki bi bili drugačni. | Lokacija v okviru merila 2 je mišljena v celoti izveden en sklop aktivnega preživljanja prostega časa za otroke. V primeru, da bo prijavitelj zagotovil sklope aktivnega preživljanja prostega časa za otroke v različnih krajih iste statistične regije, bo skladno z merilom prejel višje število točk. DA, pogoj je ista regija.Glej odgovor pod zaporedno št. 1.  |
| 3. | 17. 3. 2025 | Društvo Družinski in Mladinski center Cerklje | Kaj pomeni 2 leti delovnih izkušenj (v razpisu za družinske centre se šteje 1044 ur za 1 leto)Od kdaj se štejejo delovne izkušnje - po zaključeni 1. stopnji bolonjskega študija ali že v času študija?Ali morata biti vodja in sovoditelj oba prisotna ves čas varstva - 9 ur (v primeru, da otroci kasneje prihajajo in prej odhajajo)? | Dve leti delovnih izkušenj pomeni 24 koledarskih mesecev.Delovne izkušnje se štejejo po zaključeni zahtevani izobrazbi iz točke 6/B/3\_Posebni pogoji.Vodja in sovoditelj morata biti aktivno prisotna v skupini. Zahteva javnega razpisa ni zgolj varstvo otrok, temveč zagotavljanje kvalitetnega preživljanja prostega časa za otroke I. in II. triade z vključujočimi vsebinami iz tretjega odstavka točke 4, v trajanju najmanj 9 ur dnevno. |
| 4. | 18. 3. 2025 | Zveza tabornikov Slovenije | Ali je dopustno vključiti starejše sorojence v aktivnost brez subvencioniranja, če starostna razlika v skupini ne presega 4 let in skupno število otrok ostane znotraj 14, ob upoštevanju, da lahko starejši sorojenci pozitivno vplivajo na dinamiko skupine?Kako je predvideno vodenje evidence prisotnosti? Ali mora biti ta vodena v papirni ali elektronski obliki in kdo je odgovoren za potrditev prisotnosti – starši ali vodja aktivnosti? Če bi aktivnosti vključevale večdnevno bivanje, ali bi zadostovala prijava gostov?Ali je možno izvesti aktivnosti v kombinaciji z večernim programom in nočitvijo, ki bi jih financirali ločeno? Tako bi lahko starši izbirali med različnimi možnostmi – da se starši pridružijo večernemu programu in prenočujejo, da otroka zvečer odpeljejo domov ali da ga vključijo v organizirano prenočevanje?Kako se lahko dokazuje strošek prehrane v primeru priprave hrane v lastni režiji? Ali bi bilo mogoče ta strošek uveljavljati po pavšalnem znesku na enoto? | Javni razpis navaja, da mora izvajalec v navedenem obdobju izvajati aktivnosti preživljanja prostega časa za otroke I. in II. triade osnovne šole. Ciljna skupina javnega razpisa so šoloobvezni otroci I. in II. triade osnovne šole. Soglasje za vključitev otroka v program podpišejo starši ali skrbniki, če je otrok postavljen pod skrbništvo. Če je otrok nameščen v rejništvo, soglasje podpiše rejnik. Evidence se lahko vodijo v papirni ali elektronski obliki. Pogoj je verodostojnost le-teh in njihova preverljivost.Namen javnega razpisa je zagotoviti aktivnosti kvalitetnega preživljanja prostega časa, ki med drugim vključujejo tudi vsebine iz 4 točke javnega razpisa, v obsegu 5 delovnih dni od ponedeljka do petka, v trajanju najmanj 9 ur dnevno. V skupini je lahko najmanj 8 do največ 14 otrok  kadrovski normativ: en vodja skupine in en sovoditelj. Upravičeni stroški prehrane za udeležence programa so malica, topli obrok, brezalkoholne pijače, prigrizki ipd., dokazljivi z verodostojnimi računovodskimi listinami. V primeru pavšalnega zneska je le-tega treba pravilno razčleniti in ga knjižiti skladno z računovodskimi standardi (uporabiti je treba ustrezne računovodske kategorije in kontne skupine). Zagotoviti je treba verodostojnost računovodskih listin in revizijsko sled. |
| 5. | 18. 3. 2025 | Sara Širnik | Kaj je mišljeno z merilom "lokacije, kjer se bodo sklopi izvajali" Ali je tu mišljeno, da se posamezen sklop izvaja na več lokacijah (npr: z izletom, obiskom javnih ustanov ipd) ali da se sklopi kot cele enote izvedejo na različnih lokacijah - torej en sklop na eni lokaciji, drug na drugi ipd? Če je mišljeno drugo, ali lahko v tem primeru pri prijavi sodelujemo s partnerskimi organizacijami, da skupaj prijavimo program, potem pa izvede vsaka pol sklopov? | Glej odgovor pod zaporedno št. 2.Posamezen sklop je izvedbeno vezan na eno lokacijo, kar pa ne izključuje dnevnih izletov. Različni sklopi pa se lahko izvajajo na različnih lokacijah.V okviru tega javnega razpisa partnerski konzorcij ni predviden. Prijavitelj prijavi program v celoti sam.  |
| 6. | 19. 3. 2025 | Julija Perko | Ali je lahko isti otrok udeleženec večih sklopov programa? | Prijavitelj mora zagotoviti enake možnosti za udeležbo vsem zainteresiranim otrokom, pri tem pa upoštevati načelo enakopravnosti pri dodeljevanju mest v programu. |
| 7. | 19. 3. 2025 | Društvo Družinski in Mladinski center Cerklje | Ali je strošek dela lahko plačan na podlagi računa (s.p.)?Ali lahko prijavimo dva sklopa v istem tednu na dveh različnih lokacijah oz. na isti lokaciji z dvema skupinama otrok, dvema paroma izvajalcev in dvema zagotovljenima prostoroma?Ko oddajamo prijavo na razpis, moramo imeti zagotovljenega (samo) vsaj enega vodjo in enega sovoditelja enega sklopa (str. 3), čeprav bomo prijavili najmanj 4 sklope. Ali bomo torej kader za ostale sklope sporočili kasneje? | V javnem razpisu specifično ni naveden način izplačila izvajalcem. V primeru plačila na podlagi izstavljenega računa (s.p.) mora imeti izvajalec registriran s.p. na svoje ime. Plačilo izvajalcem, ki imajo na svoje ime registriran dodaten (dva) s.p., ni dovoljeno. Javni razpis navaja, da mora prijavitelj izvesti najmanj 4 in največ 8 sklopov v celotnem obdobju izvajanja, in sicer v isti statistični regiji. Javni razpis tudi jasno navaja, da se morajo aktivnosti preživljanja prostega časa za otroke I. in II. triade osnovne šole izvajati najmanj 4 tedne. Javni razpis navaja, da mora prijavitelj ob prijavi prijaviti vsaj enega vodjo in enega sovoditelja sklopa. V nadaljevanju javni razpis v 11. odstavku, točke 8 navaja, da mora Zahtevek 1 vsebovati Prilogo Z2: Izpolnjena priloga, skupaj z dokazili o izobrazbi in delovnih izkušnjah izvajalcev programa, ki niso navedeni v prijavi na javni razpis. V primeru že znanih izvajalcev sklopov delavnic le te navedite ob prijavi na javni razpis. Tabele v prijavnici po potrebi kopirajte. |
| 8.  | 19. 3. 2025 | Zavod Botanika | Ali lahko kot reference navedemo svoje osebne reference in na tak način zagotovimo oz. ugodimo posebnemu pogoju? (posebni pogoji v točki 6B javnega razpisa) | Posebni pogoj v točki 1/6/B\_ »Ima v zadnjih petih letih izkušnje z izvajanjem aktivnosti z namenom aktivnega preživljanja prostega časa za otroke« je vezan na reference prijavitelja, ki ima lastno pravno subjektiviteto. Prijavitelj je pravna oseba. Reference izvajalcev se dokazujejo v okviru kadrovske strukture, posebni pogoj 3/6/B. |
| 9. | 23. 3. 2025 | Suzana Veselič Priselac | Prostor je pogojen z mesečnim zneskom najemnine-za čas opravljanja aktivnosti-delavnic otrok. Zanima me, kako lahko pokrijemo ta znesek? Je opcija iz sredstev, ki jih prejmemo iz omenjenega razpisa? | Strošek najema prostora se lahko krije iz posrednih stroškov, skladno s tretjim odstavkom točke 8. javnega razpisa. |
| 10. | 23. 3. 2025 | Petra Štrafela | Kako je urejeno dvojno sofinanciranje? Ali je mogoče, da v istem času 8 otrok financira ministrstvo, drugih 8 pa občina, pri čemer bi bila za vsako skupino otrok odgovorna ločena ekipa (voditelj in sovoditelj)?Ali je voditelj lahko oseba, ki je v pokoju? Bi v tem primeru lahko bile vključene tri osebe kot voditelji v okviru štirih sklopov?Ali se otroci lahko menjavajo med sklopi? Pomeni to, da je v štirih sklopih lahko skupaj 32 otrok ali največ 8 otrok, ki ostanejo isti v vseh štirih sklopih?Kaj se zgodi v primeru, da je prijavljenih 8 otrok, nato pa dva zbolita?Kako se financira učitelj, ki je sicer zaposlen v šolstvu?Ali mora voditelj nujno izpolnjevati pogoj VI/I stopnje izobrazbe, tudi če ima: 10 let izkušenj pri delu z otroki in mladino (mentor mladine – tabori, delavnice, izobraževalne aktivnosti ipd.), eno leto delovanja kot samostojni podjetnik (izvajanje inštrukcij angleščine in matematike, otroške animacije, delavnice ipd.)?Ali lahko to dejavnost izvajam kot samostojni podjetnik? | Splošni pogoj v javnem razpisu navaja, da za prijavljen program iz tega javnega razpisa prijavitelj ne sme prejeti sredstev iz drugih virov. Slednje ne pomeni, da prijavitelj ne sme izvajati tudi drugih programov.Vsi izvajalci sklopov programa morajo izpolnjevati pogoje iz točke 6/B/3. Pogoji kadrovske strukture veljajo ne glede na način vključitve (zaposlena oseba, pogodbeno delo, študentsko delo ipd.). Kadrovski normativ na en sklop aktivnega preživljanja prostega časa za otroke je en vodja skupine in en sovoditelj. Tako vodja kot sovoditelj morata biti aktivno prisotna v skupini otrok.Skupine otrok so zaključene. Otroci ne prehajajo med skupinami.V en sklop aktivnega preživljanja prostega časa za otroke je lahko vključenih najmanj 8 in največ 14 otrok.Prostor ponudite otroku, ki se zaradi zapolnjenosti mesta ni mogel vključiti v program.Za en sklop aktivnega preživljanja prostega časa prijavitelj za stroške dela izvajalcev programa lahko zaprosi največ 1.215,00 EUR. V okviru navedenega stroška se krije strošek tako za vodjo kot sovoditelja.Javni razpis jasno navaja, da mora imeti vodja najmanj VI/1 stopnja izobrazbe in najmanj 2 leti delovnih izkušenj na področju dela z otroki in mladostniki ter že izpeljanih najmanj 10 skupinskih aktivnosti za otroke (npr. delavnice, tabori ...), na področju vsebin javnega razpisa, sovoditelj pa najmanj V. stopnja izobrazbe in že izpeljane (samostojno ali v sodelovanju) najmanj 3 skupinske aktivnosti za otroke (npr. delavnice, tabori ...), na področju vsebin javnega razpisa.Splošni pogoj v javnem razpisu navaja, da mora biti prijavitelj pravna oseba (društvo, zavod ali socialno podjetje), ki premoženja, dobička in presežkov prihodkov nad odhodki ne deli, temveč jih vlaga v razvoj dejavnosti ter je na dan prijave registrirana za opravljanje vsaj ene izmed dejavnosti, skladno s tretjo alinejo točke 6/A javnega razpisa. |
| 11. | 24. 3. 2025 | Agnes Škerbec | Sami izvajamo počitniška varstva/ tabore že kar nekaj let. Običajno na posamezen teden presežemo število 15 otrok pa vse tja do 25. V razpisu pa je napisano, da je dovoljeno le do 14 otrok. To pomeni, da če je prijavljenih več, je potrebno prijaviti več skupin? Kdaj je to potrebno, že ob prijavi, ali lahko naknadno dopolnjujemo, ker ne vemo vnaprej koliko bo prijavljenih?Glede na to, da vedno nudimo prenočitev, bodisi v notranjem prostoru, bodisi taborjenje, se nam vsota, ki jo namenjate na posamezen sklop ne sovpadata, kajti stroški so veliko večji. Zato me zanima, če lahko določimo simbolično vsoto, ki jo bo moral plačati vsak udeleženec, da mi lahko še vedno ponudimo to kar smo ponudili do sedaj, vendar bo veliko bolj finančno dostopno?V razpisu tudi ni navedena prenočitev, mi pa jo nudimo in otroci si jo želijo, zato vedno poskušamo ugoditi. | Javni razpis navaja, da je v en sklop aktivnega preživljanja prostega časa za otroke lahko vključenih najmanj 8 do največ 14 otrok. Če predvidevate vključitev v program večje število otrok, je treba prijaviti več sklopov aktivnega preživljanja prostega časa vendar ne več kot osem.Prijavitelj število sklopov prijavi ob prijavi na javni razpis, kasneje to več ni možno.Javni razpis jasno navaja, da je program aktivnega preživljanja prostega časa za otroke za udeležence brezplačen, dnevno morata biti zagotovljena malica in topel obrok.MDDSZ za en sklop aktivnega preživljanja prostega časa za otroke iz drugega odstavka točke 4 zagotavlja sredstva, kot je navedeno v točki 8. javnega razpisa. V okviru tega programa MDDSZ nočitev ne financira. |
| 12. | 24. 3. 2025 | Zavod Equiness | Ali lahko naknadno pošljemo prilogi 6 in 7, točke 3 iz Javnega razpisa za financiranje aktivnosti kvalitetnega preživljanja prostega časa otrok z namenom lažjega usklajevanja poklicnega in družinskega življenja? | Javni razpis navaja, da mora prijavitelj ob prijavi prijaviti vsaj enega vodjo in enega sovoditelja sklopa. V nadaljevanju javni razpis v 11. odstavku, točke 8 navaja, da mora Zahtevek 1 vsebovati Prilogo Z2: Izpolnjena priloga, skupaj z dokazili o izobrazbi in delovnih izkušnjah izvajalcev programa, ki niso navedeni v prijavi na javni razpis.  |
| 13. | 25. 3. 2025 | ZPM Maribor | »Plačilo izvajalcem, ki imajo na svoje ime registriran dodaten (dva) s.p., ni dovoljeno«. Kaj  konkretno mislite s temi besedami »dodaten (dva) s.p.« ? | To je mišljeno, če ima morda izvajalec (vodja ali sovoditelj sklopa) registrirani dve ločeni poslovni dejavnosti pod dvema različnima podjetniškima enotama.  |
| 14. | 25. 3. 2025 | Zavod TŠM Šmarje pri Jelšah | Ali je lahko vodja ali sovodotelj zaposlen pri izvajalcu programa, torej zaposlena oseba pri nas in ali se plača smatra kot upravičeni strošek dela za ti dve osebi (sredstva za plače so sicer pridobljena iz občinskega proračuna)? | Javni razpis v četrti alineji točke 6/A navaja, da za prijavljen program iz tega javnega razpisa prijavitelj ne sme prejeti sredstev iz drugih virov.  |
| 15. | 25. 3. 2025 | Waldorfska šola Ljubljana | Zanima me, ali je zadevni razpis namenjen dnevnemu varstvu ali lahko prijavimo tudi 5 dnevno bivanje na taboru, pri čemer starši pripeljejo in odpeljejo otroke?Ali lahko v takem primeru staršem oz. skrbnikom računamo samo spanje? | V okviru tega javnega razpisa MDDSZ financira sklope aktivnega preživljanja prostega časa za otroke. En sklop aktivnega preživljanja prostega časa za otroke vključuje: strnjeno 5 delovnih dni od ponedeljka do petka, v trajanju najmanj 9 ur dnevno,  zagotovljena malica in topel obrok, najmanj 8 do največ 14 otrok v skupini, kadrovski normativ: en vodja skupine in en sovoditelj. Program aktivnega preživljanja prostega časa za otroke mora biti za udeležence brezplačen, dnevno morata biti zagotovljena malica in topel obrok. |
| 16. | 25. 3. 2025 | Društvo slovenskega animiranega filma  | Zanima me, ali boste javni razpis  objavili tudi naslednje leto? | Na to vprašanje vam še ne moremo odgovoriti. |

**Ministrstvo je skladno z navedbo v JR odgovorilo na vsa zastavljena vprašanja, ki so prispela v obdobju**

**od 19. 3. 2025 do vključno 25. 3. 2025.**